**OBAVIJEST o upisu djece u I. razred osnovnih škola na području Dubrovačko-neretvanske županije u školskoj godini 2024./2025.**

**Dragi roditelji budućih prvašića,**

 **podsjećamo vas da od 22. veljače upisi u prvi razred provode se elektroničkim putem korištenjem Nacionalnog informacijskog sustava upisa u osnovne škole. Roditelji će preko poveznice https://osnovne.eupisi.hr/ moći podnijeti prijavu za upis svog djeteta u 1. razred osnovne škole, sve do 31. ožujka 2024. godine.**

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

**Uz prijavu za redovne upise u 1. razred osnovne škole od 22. veljače 2024. godine do 31. ožujka 2024. godine, roditelji će moći podnijeti i zahtjev za prijevremeni upis u 1. razred osnovne škole kao i za privremeno oslobađanje od upisa u 1. razred osnovne škole.**

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

U privitku se nalaze korisničke upute za elektroničku prijavu.

**MOLIMO RODITELJE PRILIKOM PRIJAVE DA OBAVEZNO NAZNAČE SVOJ KONTAKT I E-MAIL ADRESE KAKO BI PRIMALI OBAVIJESTI O TERMINIMA UTVRĐIVANJA PSIHOFIZIČKOG STANJA DJETETA.**